Сегѡ̀ ра́ди вѣ́дуще тя̀ усе́рдна засту́пника всѣ̂мъ чту́щымъ тя̀ и защи́тителя ѡби̂димымъ и стра́ждущимъ, те́плѣ умоля́емъ тя̀: молѝ гдс̑а и бг҃а на́шегѡ іи҃са хрс̑та̀ испо́лнити срд̑ца̀ ле́мковскихъ люде́й любо́вію къ це́ркви и́хъ и тве́рдости, во є́же крѣ́пкѡ держа́тися ѡ вѣ́рѣ ѻте́честѣй, я́кѡ да не ѡкамене́ютъ срд̑ца̀ и́хъ, да не нападу́тъ на ня̀ во́лцы єреті̂цы и заблу́дятъ ѝхъ, во є́же растерза́ти я̀, нижѐ да совратя́тъ ѝхъ ко́зни и лука̂вствія де́мѡнскія ѿ путѝ въ безво́дное пре́лести безпу́тіе